وتەبێژى پۆلیسی سلێمانی ڕایگەیاند، بەیانی ئەمڕۆ هاوڵاتییەک کە دەوترێت، خاوەنى بەنزینخانەى شەنە، لە ناو ئۆتۆمبێلەکەی خۆیدا کوژرا.
سەرکەوت ئەحمەد، بەرێوەبەرى ڕاگەیاندن و پەیوەندییەکانى پۆلیسی سلێمانی بە رۆژنیوزى ڕاگەیاند، "ئەمڕۆ کەسێک لە کە دەوترێت خاوەنى بەنزینخانەى شەنە، منداڵەکەى بردووە بۆ خوێندنگا و لەکاتى گەڕانەوەیدا لە ناو ئۆتۆمبێلەکەی خۆیدا کوژراوە".
ئاماژەى بەوەشکرد، "لە ئێستادا تیمەکانیان لە شوێنی ڕوداوەکەن و لەوبارەوە لێکۆڵینەوە دەکەن و تەرمەکەش نیردراوە بۆ پزیشکى دادوەریى بەمەبەستى پشکنینى زیاتر".
ئەوەش لە کاتێکدایە، ماوەیەکە لە ناوچە جیاوازەکانى هەرێمى کوردستان، رووداوەکانى کوشتن روو لە هەڵکشانە و چاودێرانیش هۆکارەکە دەگێڕنەوە زۆربونى چەک هەڵگرتن لەلایەن هاوڵاتیانەوە.
ئ.م